[pic] | КОМИСИЯ НА ЕВРОПЕЙСКИТЕ ОБЩНОСТИ |

Брюксел, 5.10.2007

COM(2007) 599 окончателен

СЪОБЩЕНИЕ НА КОМИСИЯТА

ЕВРОПЕЙСКИ ФОНД ЗА РАЗВИТИЕ (ЕФР) Предварителна оценка на поетите задължения, на плащанията и вноските, които трябва да бъдат платени от държавите-членки за финансовите години 2007 и 2008 и прогноза за поетите задължения и плащанията за периода 2009−2012 г.

СЪОБЩЕНИЕ НА КОМИСИЯТА

ЕВРОПЕЙСКИ ФОНД ЗА РАЗВИТИЕ (ЕФР)Предварителна оценка на поетите задължения, на плащанията и вноските, които трябва да бъдат платени от държавите-членки за финансовите години 2007 и 2008 ипрогноза за поетите задължения и плащанията за периода 2009−2012 г.

Въведение

В съответствие с член 8 от Финансовия регламент, приложим за 9-ия ЕФР (Европейски фонд за развитие)[1], Комисията изготвя всяка година настоящото съобщение до Съвета. Съобщението има за цел представяне на прогноза за поетите задължения и плащанията за текущата финансова година (2007) и за следващата финансова година (2008), както и на график на поканите за вноски, като се отчитат прогнозите на ЕИБ (Европейската инвестиционна банка). Както е предвидено в член 8 от горепосочения финансов регламент, в настоящия документ се представят също и предварителните оценки на поетите задължения и на плащанията за всяка една от следващите четири години (от 2009 до 2012).

От влизането в сила на 9-ия ЕФР през 2003 г. вноските се изплащат от държавите-членки директно на ЕИБ за инструментите на 9-ия ЕФР, които се управляват от ЕИБ (Инвестиционния механизъм и лихвените субсидии), докато вноските за предишните инструменти, управлявани от ЕИБ (рисковия капитал и лихвените субсидии), продължават да преминават през хазната на Комисията. Затова в настоящото съобщение се прави ясно разграничение между плащанията на ЕИБ по 9-ия ЕФР, от една страна, и плащанията, извършвани от Комисията (включително и за предишните инструменти, управлявани от ЕИБ), от друга.

В съответствие със съвместната декларация на Съвета и Комисията, направена в рамките на приемането на Финансовия регламент за 9-ия ЕФР, този документ се състои основно от таблици, придружени от няколко коментара, необходими за тълкуването.

Следващата графика представя общ преглед на развитието на поетите задължения и плащанията (Комисия[2] и ЕИБ). Тя ясно посочва структурната тенденция на нарастване на плащанията от 2000 г. насам.

[pic]

- - поети задължения ― плащания

1. Очакван размер на поетите задължения и плащанията за 2007 и 2008 г.

Комисията и ЕИБ актуализираха прогнозите за поетите задължения и за плащанията за финансовите години 2007 и 2008 за всяка от страните от АКТБ[3] и ОСТ[4].

Особено внимание бе отделено на очаквания размер на плащанията с две цели: от една страна, да се помогне на държавите-членки да предвидят възможно най-точно сумите, които да заделят от националния си бюджет; от друга страна, да се гарантира наличността на достатъчно финансови ресурси за ЕФР, за да се избегнат проблеми с недостатъчност на паричните средства.

В приложения 1 и 2 се представят новите очаквани суми за поетите задължения и за плащанията за 2007 и 2008 г. и се сравняват с представените цифри в съобщението от юни 2007 г.

Що се отнася до поетите задължения, предвидените за 2007 г. средства (3 450 милиона еуро) съответстват на ангажимента на Комисията да използва цялата предоставена от 9-ия ЕФР сума (включително остатъците от предишните ЕФР). На Комисията и ЕИБ е много трудно да посочат сума за 2008 г. Всъщност, размерът на поетите задължения ще зависи от момента на влизане в сила на 10-ия ЕФР. Затова Комисията и ЕИБ не са посочили сума в настоящия документ. Допълнителни сведения са дадени в края на приложение 1.

Относно плащанията за 2007 г. Комисията намали леко очакваната сума. Това се дължи по-специално на последствията от положението в Демократична република Конго, което доведе до забавяне на изплащането на втория транш от 100 милиона еуро в рамките на инструмента „Тежко задлъжнели бедни страни“ (ТЗБС), както и до отлагането на някои други по-малко спешни разходи с цел да се намали максимално третият транш вноски за 2007 г. Както за поетите задължения, Комисията и ЕИБ не са включили досега цифри за 10-ия ЕФР за 2008 г. (вж. също забележката в края на приложение 2).

Съгласно член 8 от Финансовия регламент, приложим за 9-ия ЕФР, тези предварителни оценки ще бъдат преразгледани в съобщението от юни 2008 г.

2. Покани за вноски през 2007 и 2008 г.

В приложение 3 се посочва финансовата ситуация за тези две години, а именно годишните суми на вноските, които трябва да се изплатят от държавите-членки за финансирането на ЕФР.

Напомня се, че два вида мерки не изискват нови финансови ресурси от държавите-членки. Съответно свързаните с тях плащания са изключени от тази таблица. Става дума за инструмента Stabex, от една страна, за който държавите-членки вече изплатиха в миналото всички необходими средства, а от друга страна, за частта от Финансовия инструмент за мир, финансирана от доброволни вноски на държавите-членки.

За 2007 г. Комисията предлага на Съвета да разреши трети транш от 325 милиона еуро. Това води до надвишаване със 135 милиона на годишната сума, приета от Съвета през декември 2006 г. (в сравнение с надвишаването от 295 милиона еуро, обявено през пролетта). По отношение на Инвестиционния механизъм, управляван от ЕИБ, благодарение на значителните приходи от „обратни потоци“, както и на преразглеждането на споразумението за управление между Банката и Комисията, което позволява използването на тези обратни потоци от края на септември 2007 г., пакетът на вноските за финансовата година 2007 г. във вида му, приет от Съвета през декември 2006 г., не би трябвало да бъде превишен.

За 2008 г. представените за Комисията и ЕИБ траншове все още не отчитат нуждите за 10-ия ЕФР . Както за поетите задължения и плащанията, всяка предварителна оценка рискува да бъде погрешна. Освен това влизането в сила в началото на 2008 г. не би трябвало да доведе до значителни допълнителни нужди за първия транш за 2008 г., който е и единственият транш, чието приемане трябва да се осъществи в идните месеци. Само вторият и третият транш ще трябва може би да бъдат увеличени, за да се отчете въздействието на 10-ия ЕФР (вж. също забележката в края на приложение 3).

Комисията желае да наблегне и на следното: ако решението на Съвета за третия транш за 2007 г. е за по-малко от поисканите 325 милиона еуро, би трябвало първият транш за 2008 г. да бъде съответно увеличен. В противен случай ЕФР ще се сблъска с прекъсване на плащанията през юни/юли 2008 г. в очакване на изплащането на втория транш от държавите-членки.

Както е предвидено във Финансовия регламент за 9-ия ЕФР, Комисията и ЕИБ ще направят нова предварителна оценка за втория и третия транш вноски в съобщенията от юни и октомври 2008 г.

3. Бъдещето (2009−2012 г.)

Напомня се, че възможността за допускане на грешки при средносрочните предврителни оценки е висока. Ето защо цифрите по-долу трябва да бъдат тълкувани много предпазливо.

Прогноза за поетите задължения и плащанията за ЕФР (*) Години 2009−2012

в милиони еуро

2009 | 2010 | 2011 | 2012 |

Поети задължения |

Комисия | 3750 | 3750 | 3750 | 3750 |

ЕИБ | 500 | 530 | 600 | 650 |

Общо | 4250 | 4280 | 4350 | 4400 |

Плащания |

Комисия | 3075 | 3325 | 3450 | 3500 |

ЕИБ | 430 | 470 | 500 | 510 |

Общо | 3505 | 3795 | 3950 | 4010 |

*: включително 10-ия ЕФР

ПРИЛОЖЕНИЕ 1 – Очакван размер на поетите задължения за 2007 и 2008 г. (млн. еуро)

[pic]

ПРИЛОЖЕНИЕ 2 – Очакван размер на плащанията за 2007 и 2008 г. (млн. еуро)

[pic]

ПРИЛОЖЕНИЕ 3

Очаквана финансова ситуация за 2007 и 2008 г. – с изключение на Stabex и Финансовия инструмент за мир, финансиран от доброволни вноски (*) (млн. еуро)

[pic]

ПРИЛОЖЕНИЕ 4 – Вноски в ЕФР за 2007 г. по държави-членки (в еуро)

[pic]

ПРИЛОЖЕНИЕ 5 – Вноски в ЕФР за 2008 г. по държави-членки (в еуро)

[pic]

[1] ОВ L 83, 1.4.2003 г., стр. 1.

[2] Сумите на поетите задължения и на плащанията за Комисията, представени в настоящото съобщение, са „брутни“, т.е. без приспадане съответно на отменените бюджетни кредити и на събраните суми.

[3] Държави от Африка, Карибите и Тихоокеанския басейн.

[4] Отвъдморски страни и територии.